जीवन में आगे बढ़ने के लिए जरुरी है समाज की सेवा : सैनी
राजस्थानबीज निगम के निदेशक मंडल के पूर्व सदस्य गंगाबक्श सैनी ने कहा जीवन में आगे बढ़ने का श्रेष्ठ रास्ता है समाज की सेवा। सेवा के बलबूते ही व्यक्ति समाज और देश में अपने पहचान कायम कर सकता है।
वे रविवार को सैनी जागृति संस्था सीकर की ओर से पालवास रोड स्थित पार्वती विवाह स्थल में हुए कार्यकर्ता सम्मेलन में संबोधित कर थे। सम्मेलन मदन लाल सैनी समर्थपुरा की अध्यक्षता में हुआ। संस्था अध्यक्ष विशन लाल सैनी ने कहा जीवन में स्वार्थ की भावना का त्याग करने से ही देश और समाज का विकास संभव है। उन्होंने बालिका शिक्षा को बढ़ावा देने और एकजुट होकर समाज में जागरूकता लाने पर बल दिया। सबसे पहले कोषाध्यक्ष रामवतार सैनी ने संस्था का वार्षिक प्रतिवेदन प्रस्तुत किया।
वीरफुले सेना का गठन : सम्मेलनमें वीर फुले सेना का गठन किया गया। कपिल सैनी को सेना प्रभारी नियुक्त किया। वहीं संगठन विस्तार पर बल दिया। कार्यक्रम में जमन लाल सैनी, भंवर लाल सैनी, विश्वनाथ सैनी, राजकुमार दहिया, अशोक सैनी, भागीरथ मल सैनी, विहिप के सीकर जिलाध्यक्ष शंकर लाल सैनी, सहित बड़ी संख्या में सैनी समाज के जनप्रतिनिधि एवं गणमान्य जन शामिल हुए। संस्था सचिव प्रहलाद सैनी ने आभार जताया।
hin_Deva hin_Deva hin_Deva hin_Deva